DMT คว้ารางวัล “จรรยาบรรณดีเด่น” 2 ปีซ้อน
DMT เข้ารับโล่รางวัลประกาศเกียรติคุณจรรยาบรรณดีเด่น หอการค้าไทย ประจำปี 2565 ต่อเนื่องเป็นปีที่ 2
DMT เข้ารับโล่รางวัลประกาศเกียรติคุณจรรยาบรรณดีเด่น หอการค้าไทย ประจำปี 2565 ต่อเนื่องเป็นปีที่ 2
13 ธ.ค. 2565

ดร.ศักดิ์ดา พรรณไวย กรรมการผู้จัดการ บริษัท ทางยกระดับดอนเมือง จำกัด (มหาชน) หรือ DMT เข้ารับโล่รางวัลประกาศเกียรติคุณจรรยาบรรณดีเด่น หอการค้าไทย ประจำปี 2565 จากนายสนั่น อังอุบลกุล ประธานกรรมการหอการค้าไทย และสภาหอการค้าแห่งประเทศไทย  โดยงานดังกล่าวจัดขึ้น ณ มหาวิทยาลัยหอการค้าไทย  เมื่อวันที่ 7 ธันวาคม 2565 ที่ผ่านมา ซึ่งโครงการประกาศเกียรติคุณจรรยาบรรณดีเด่น โดยหอการค้าไทยและสภาหอการค้าแห่งประเทศไทย จัดขึ้นเพื่อยกย่อง เชิดชูเกียรติ และเป็นเครื่องหมายการันตีให้แก่ภาคธุรกิจเอกชน ที่ดำเนินธุรกิจอยู่บนหลักจรรยาบรรณและหลักบรรษัทภิบาลมาโดยตลอด
รวมทั้งคำนึงถึงผู้มีส่วนได้ส่วนเสียทุกกลุ่ม  ควบคู่กับการให้ความสำคัญกับความยั่งยืนในระยะยาวด้วย โดยปีนี้ DMT เข้ารับรางวัลดังกล่าวเป็นครั้งที่ 2 ต่อเนื่องหลังจากเคยได้รับรางวัลนี้มาแล้วใน 2562 เนื่องจากตามหลักเกณฑ์ของหอการค้าไทยต้องเว้นระยะการเข้าร่วมประกวดเป็นเวลา 2 ปีหลังจากได้รับรางวัล